cyanic-selkie/wikianc huggingface dataset:
ხიზის რაიონი
ლანდშაფტი
ხიზის ოლქი არის ერთ-ერთი რაიონი, რომელსაც აზერბაიჯანში დიდი ტყის მარაგი აქვს (9 931 ჰა, ან 6%). ტერიტორიის ბიომრავალფეროვნება მეტად მრავალფეროვანია, აქ არის ტყეები, ტყე-უდაბნო, სტეპი, უდაბნო, ნაცრისფერი მთები, სუბალპური და ალპური ეკოსისტემები. ტერიტორიის ფაუნა ასევე ძალიან მდიდარია. აქ გვხვდება ისეთ სახეობები, როგორებიცაა: ყავისფერი დათვი, ნაცრისფერი კურდღელი, მელა, მგელი, მწყერი, შაშვი და სხვა.
ბარვინშჩინა
ბარვინშჩინა (Барвінщина) — სოფელი უკრაინაში. მდებარეობს პოლტავის ოლქის ლუბნის რაიონში. 2013 წელს სოფლის მოსახლეობა 72 კაცს შეადგენდა.
რესურსები ინტერნეტში
კატეგორია:ლუბნის რაიონის სოფლები
ფესის ხელშეკრულება
ფესის ხელშეკრულება — დოკუმენტი, რომელსაც ხელი მოაწერეს 1912 წლის 30 მარტს, ქალაქ ფესში, მაროკოს სულთანმა აბდ ალ-ჰაფიდმა და საფრანგეთის, ესპანეთისა და გერმანიის წარმომადგენლებმა აგადირის კრიზისის მოსაგვარებლად.
ხელშეკრულების თანახმად, სულთანმა აბდ ალ-ჰაფიდმა უარი თქვა სუვერენიტეტზე და მაროკოში საფრანგეთის პროტექტორატი აღიარა. გერმანიამ უარი თქვა თავის პრეტენზიებზე მაროკოს მიმართ და სამაგიეროდ საფრანგეთისაგან მიიღო ფრანგული კონგოს ნაწილი (თანამედროვე კამერუნი). ფესის ხელშეკრულების შესაბამისად 1912 წლის 27 ნოემბერს დაიდო მეორე ხელშეკრულება, რომლის მიხედვითაც ესპანეთის კუთვნილებაში გადავიდა ჩრდილოეთი მაროკო. ხელშეკრულების ანულირება მოხდა 1956 წლის 2 მარტს, მას შემდეგ, რაც ქვეყანამ დამოუკიდებლობა გამოაცხადა.
ლიტერატურა
კატეგორია:XX საუკუნის სამშვიდობო ხელშეკრულებები კატეგორია:მაროკოს ისტორია
წყლის შაშვისებრნი
წყლის შაშვისებრნი (Cinclidae) — წყლის პირას ბინადარ ფრინველთა ოჯახი ბეღურასნაირთა რიგისა.
აღწერა
მათი სხეულის სიგრძეა 14–23 სმ; მასა 38-დან (ყელწითური წყლის შაშვი, Cinclus schulzi) 89 გრამამდე. სხეულის აგებულება მკვრივი და ჯმუხია; კისერი მოკლე. ნისკარტი სწორი და წაგრძელებულია; პირის კუთხეებში ჯაგარი არ აქვთ; ნაპრალისებური ნესტოები კანის სახურავებითაა დახურული, ყურის ნახვრეტები — სარქვლებით. ფრთები მომრგვალებულია; ბოლო მოკლე და სწორად ჩაჭრილია; ფეხები შედარებით გრძელი და ძლიერია; თითები და ბრჭყალები მოკლე და მაგარი. შებუმბვლა მჭიდრო, ხშირი და არადასველებადია; აპტერიები ღინღლითაა დაფარული. შეფერილობაში ჭარბობს მუქი მურა, რუხი, ყავისფერი და წითური ტონები, 2 სახეობას თეთრი მონაკვეთები აქვს; დედალ-მამალი ერთნაირად გამოიყურებიან, ახალგაზრდებს ლაქები აყრია. ფრენენ სწორად და გამალებით; კარგად დარბიან, კუდის ქნევით ხშირად ჩაჯდომებს აკეთებენ; შეუძლიათ ცურვა და წყლიდან აფრენა. რიგში მხოლოდ მათ შეუძლიათ ყვინთვა.
გავრცელება
ბინადრობენ მთის მდინარეებისა და გამჭვირვალეწყლოვან ნაკადების სანაპიროებზე, მთისწინეთიდან 5500 მეტრ სიმაღლემდე (ჰიმალაი). აერთიანებს 1 გვარის (Cinclus) 5 სახეობას; რომელთაგან 3 ახალი სამყაროს დასავლეთ ნაწილის მთებში ცხოვრობს, 2 — ევრაზიაში (1 ჩრდილო-დასავლეთ აფრიკაშიც აღწევს); ჩრდილოეთის პოპულაცია გადამფრენია, მაღალმთიან რაიონებში მცხოვრები ფრინველები მდინარეების გაუყინავ მონაკვეთებთან ეშვებიან.
კვება
250px|მინი|მარცხნივ|[[ამერიკული წყლის შაშვი (Cinclus mexicanus)]] იკვებებიან წყლის უხერხემლოებით, უმთავრესად მწერებით, კიბოსნაირებით, მოლუსკებით, აგრეთვე მცირე ზომის თევზითა და ქვირითით. საკვების მოსაპოვებლად 1,5 მეტრამდე ყვინთავენ და წყლის ქვეშ 20 წამამდე ჩერდებიან.
გამრავლება
აშენებენ სფეროსებრი ფორმის ბუდეს, სამშენებლო მასალად იყენებენ ხავსებს, ხის გამხმარ ფოთლებსა და მარცვლოვანთა ღეროებს; დამალულია წყლის ზევით ქვებსა და ფესვებს შორის ნიშებში, კლდეების ნაპრალებში, ნაგებობებში, ზოგჯერ ჩანჩქერების უკან. დედალი 2–7 (ჩვეულებრივ 4–5) კვერცხს დებს; კრუხობს დედალი, ინკუბაცია 14–20 დღე-ღამე გრძელდება. ბარტყები ბუდეს 20–28 დღეში ტოვებენ, მშობლები მათ კიდევ 1–2 კვირა კვებავენ.
დაცვა
IUCN-ის წითელ წიგნში შეტანილია წითურთავა წყლის შაშვი, რომელიც მხოლოდ ცენტრალური ანდების კალთებზე ცხოვრობს.
სქოლიო
* კატეგორია:ბეღურასნაირნი
მონოვარი
მონოვარი (Monóvar, Monòver) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ვინალოპო-მიტხის კომარკის შემადგენლობაში. ფართობი — 152 კმ². მოსახლეობა — 12 212 კაცი (2020 წ.).
სქოლიო
კატეგორია:ალიკანტეს მუნიციპალიტეტები
ბოგატოე-უშჩელიე
ბოგატოე-უშჩელიე (Багата Ущелина) — სოფელი უკრაინაში. მდებარეობს ყირიმის ავტონომიური რესპუბლიკის ბახჩისარაის რაიონში. 2013 წელს სოფლის მოსახლეობა 166 კაცს შეადგენდა.
რესურსები ინტერნეტში
კატეგორია:ბახჩისარაის რაიონის სოფლები
არმენ ჯიგარხანიანი
არმენ ჯიგარხანიანი (Արմեն Բորիսի Ջիգարխանյան; Арме́н Бори́сович Джигарханя́н; დ. 3 ოქტომბერი, 1935 — გ. 14 ნოემბერი, 2020) — თეატრისა და კინოს საბჭოთა, სომეხი და რუსი მსახიობი. თეატრალური რეჟისორი და თეატრალური პედაგოგი, სსრკ-ის სახალხო არტისტი (1985). 1996 წლიდან არმენ ჯიგარხანიანის მოსკოვის დრამატული თეატრის ერთ-ერთი დამაარსებელი, პრეზიდენტი და სამხატვრო ხელმძღვანელი.
ბიოგრაფია
არმენ ჯიგარხანიანი 1935 წლის 3 ოქტომბერს ერევანში დაიბადა. იყო თბილისელი სომხების ერთ-ერთი ძველი გვარის წარმომადგენელი.
სკოლის პერიოდში გატაცებული იყო თეატრითა და კინოთი. სკოლის დამთავრების შემდეგ (1952) მოსკოვში გაემგზავრა და თეატრალური ხელოვნების რუსულ ინსტიტუტში სცადა ჩაბარება, თუმცა უშედეგოდ. ერევანში დაბრუნების შემდეგ კინოსტუდია „არმენფილმში“ დაიწყო მუშაობა ოპერატორის თანაშემწედ.
1954 წელს ჩააბარა ერევნის სახელმწიფო თეატრისა და კინოს ინსტიტუტში გ. სუნდუკიანის სახელობის ეროვნულ სახელმწიფო აკადემიურ თეატრში რეჟისორ ვართან აჯემიანის კურსზე. თუმცა დიდი კონკურსის გამო არმენი არმენ გულაკიანის კურსზე გადავიდა (დაამთავრა 1958 წელს).
მსახიობის სასცენო დებიუტი 1955 წლის იანვარში ერევნის კონსტანტინე სტანისლავსკის სახელობის რუსულ დრამატულ თეატრში ვიქტორ გუსევის პიესის „ივან რიბაკოვის“ მიხედვით დადგმულ სპექტაკლში შედგა. თეატრის დასში მსახიობი მეორე კურსიდან მიიწვიეს და იქ მან ათ წელზე მეტი იმუშავა.
1967 წელს ანატოლი ეფროსმა მსახიობი ლენკომში მიიწვია.
1969 წელს ჯიგახანიანმა ანდრეი გონჩაროვთან მოსკოვის ვლადიმერ მაიაკოვსკის სახელობის აკადემიური თეატრის სცენაზე დაიწყო მოღვაწეობა. შეასრულა სტენლი კოვალსკის როლი სპექტაკლში „ტრამვაი „სურვილი“ და დიდი პა-ს როლი სპექტაკლში „კატა გახურებულ სახურავზე“.
1996 წლის სექტემბერში ის თეატრიდან წავიდა, თუმცა კვლავ აგრძელებდა მოღვაწეობას სხვა თეატრების სპექტაკლებში.
მსახიობის კინოდებიუტი 1960 წელს შედგა, როდესაც მან აკოფის როლი შეასრულა ფილმში „ჩამოქცევა“. არმენ ჯიგარხანიანს საყოველთაო აღიარება ფილმში „გამარჯობა, ეს მე ვარ! განსახიერებულმა ახალგაზრდა მეცნიერ-ფიზიკოსის არტემ მანველიანის როლმა მოუტანა. ამ ფილმის გამოსვლისთანავე მას ახალი ნამუშევრები მოჰყვა, რომლებიც კარგად წარმოაჩენდნენ მსახიობის ფართო სამსახიობო დიაპაზონს, ფსიქოლოგიურ უტყუარობასა და გარდასახვის ხელოვნებას – მჭედელი უსტა მუკუჩი „სამკუთხედში“, ლევონ პოღოსიანი დრამაში როცა სექტემბერი დგება, შტაბს-კაპიტანი ოვეჩკინი უპოპულარულეს „მოუხელთებლების ახალ თავგადასავლებში“, ჩეკისტი არტუზოვი სატელევიზიო ფილმში „ოპერაცია „ტრესტი““, მემარცხენე სოციალისტ-რევოლუციონერი პროშიანი ისტორიულ სურათში ექვსი ივლისი, მიხეილ სტიშნოი ჟურავუშკაში. უარყოფითი გმირებისგან ყველაზე დასამახსოვრებელი იყო ბანდის კუზიანი მეთაური „შავი კატა“ კარპი ფილმიდან „შეხვედრის ადგილის შეცვლა შეუძლებელია“.
1978 წელს შეასრულა სომხეთის ეროვნული გმირის, XVIII საუკუნის მხედართმთავარ მხითარ სპარაპეტის როლი სერო ხანზადიანის ისტორიულ დრამაში „იმედის ვარსკვლავი“.
1989-დან 1997 წლამდე სამსახიობო ხელოვნებას ასწავლიდა რუსეთის სერგეი გერასიმოვის სახელობის კინემატოგრაფიის სახელმწიფო ინსტიტუტში.
გარდაიცვალა 2020 წლის 14 ნოემბერს, 85 წლის ასაკში.
სქოლიო
კატეგორია:XX საუკუნის რუსი მამაკაცი მსახიობები კატეგორია:რუსი რეჟისორები კატეგორია:სომეხი მსახიობები კატეგორია:დაბადებული 1935 კატეგორია:დაბადებული 3 ოქტომბერი კატეგორია:გარდაცვლილი 14 ნოემბერი კატეგორია:გარდაცვლილი 2020 კატეგორია:მოსკოვში გარდაცვლილები
აღაბაღი
აღაბაღი  (Ağabağı) — სოფელი აზერბაიჯანში, არანის რეგიონში,  ზარდაბის  რაიონში. მოსახლეობის რაოდენობა —   	442 კაცი.
რესურსები ინტერნეტში
კატეგორია:ზარდაბის რაიონის სოფლები
ვილკაბამბის რაიონი (ლა-კონვენსიონი)
ვილკაბამბის რაიონი (Distrito de Vilcabamba) — რაიონი პერუში, კუსკოს რეგიონის ლა-კონვენსიონის პროვინციაში. მდებარეობს ზღვის დონიდან 2 650 მეტრზე. 2007 წლის მონაცემებით, მოსახლეობა 18 274 ადამიანს შეადგენდა, სიმჭიდროვე 3.6 ადამიანი კმ²-ზე. ფართობი 5 046 კმ²-ია.
რესურსები ინტერნეტში
კატეგორია:კუსკოს რეგიონის რაიონები კატეგორია:ლა-კონვენსიონის პროვინციის რაიონები
Call of Duty (ვიდეო თამაში)
Call of Duty — პირველი პირის შუტერი ვიდეო თამაში, შექმნილი Infinity Ward-ის და გამოცემული Activision-ის მიერ 2003 წლის 29 ოქტომბერს. ეს არის პირველი თამაში „Call of Duty“-ის სერიიდან და გამოიყენებს Tech 3 ძრავის განახლებულ ვერსიას. თამაშის თემები და გეიმპლეი არის „Medal of Honor“-ის მსგავსი, მაგრამ ამ უკანასკნელისგან განსხვავებით, მასში ომის დანახვა შესაძლებელია არა მხოლოდ ამერიკელი ჯარისკაცის კუთხიდან, არამედ ბრიტანელისა და საბჭოთა ჯარისკაცის კუთხიდანაც.
თამაშს გააჩნია როგორც ერთმოთამაშიანი რეჟიმი, ასევე მრავალმოთამაშიანიც. სხვა მსგავს თამაშებთან შედარებით, მასში გაზრდილია მოკავშირეთა ხელოვნური ინტელექტის დონე, რომლებიც რეაგირებენ სიტუციიდან გამომდინარე და ეხმარებიან მოთამაშეს რთულ მდგომარეობაში.
„Call of Duty“-ზე მუშაობა დაიწყო 2002 წლის აპრილში. შემქნელთა ჯგუფი შედგებოდა იმ თანამშრომლებისგან, რომლებმაც შეიმუშავეს „Medal of Honor: Allied Assault“. 2004 წლის სექტემბერში Gray Matter Interactive-ის მიერ შეიქმნა დამატება სახელწოდებით „Call of Duty: United Offensive“.
თამაშმა მიიღო უმაღლესი შეფასებები ვიდეო თამაშების მიმოხილველებისგან. აგრეთვე გადაეცა რამდენიმე ჯილდო სხვადასხვა გამომცემლებისგან, მათ შორის „წლის თამაშის“ ტიტული და ინტერაქტიული ხელოვნებისა და მეცნიერების აკადემიის ჯიდლო. საერთო განხილვების საიტებზე GameRankings და Metacritic PC ვერსია ფლობს 91.52% და 91/100.
პროექტი წარმატებული აღმოჩნდა კომერციულადაც. 2006 წლის მონაცემით, აშშ-ში გაიყიდა 790,000 ასლი ოდენობით. 2013 წლის მონაცემით, მსოფლიოს მასშტაბით გაყიდულია თამაშის 4.5 მილიონი ეგზემპლარი.
2005 წლის 25 თებერვალს გამოვიდა თამაშის გაგრძელება „Call of Duty 2“, რომელსაც წინა ნაწილის მსგავსად დიდი წარმატება ჰხვდა წილად.
სქოლიო
კატეგორია:2003 წლის ვიდეო თამაშები კატეგორია:Activision-ის თამაშები კატეგორია:Call of Duty კატეგორია:პირველი პირის მსროლელები მეორე მსოფლიო ომის შესახებ კატეგორია:Mac OS X-ის თამაშები კატეგორია:მრავალმოთამაშიანი ონლაინ თამაშები კატეგორია:N-Gage-ის თამაშები კატეგორია:PlayStation Network-ის თამაშები კატეგორია:ვიდეო თამაშები დამატებებით კატეგორია:Windows-ის თამაშები კატეგორია:Xbox 360 Live Arcade-ის თამაშები კატეგორია:Id Tech-ის თამაშები
დროის ომი
დროის ომი, უფრო კონკრეტულად კი ბოლო დიდი დროის ომი — კონფლიქტი სამეცნიერო ფანტასტიკის ჟანრის ბრიტანული სატელევიზიო პროგრამის, Doctor Who-ს, ფიქციურ სამყაროში. კონფლიქტში ერთმანეთს დაუპირისპირდნენ დროის მბრძანებლები და დალეკები, საბოლოოდ კი ორივე რასა თითქმის სრულად განადგურდა დოქტორის ქმედებების გამო.
დასაწყისი
ბოლო დიდ დროის ომში ერთმანეთს დაუპირისპირდნენ დროის მბრძანებლები და სკაროელი დალეკები. კონკრეტული მოვლენა, რამაც ისინი ერთმანეთის წინააღმდეგ განაწყო, უცნობი რჩება, თუმცა აღმასრულებელი პროდიუსერის რასელ დეივისის თქმით, საქმე ეხება დოქტორის დალეკებთან დაპირისპირებას. „დალეკების წარმოშობაში“ (1975) დროის მბრძანებლებმა, რომლებმაც წინასწარ განჭვრიტეს დალეკების მიერ სამყაროს დაპყრობის შესაძლებლობა, მეოთხე დოქტორი გაგზავნეს წარსულში, რათა ხელი შეეშალა დალეკების წარმოშობისთვის და მათი განვითარება ისე მომხდარიყო, რომ ნაკლებად აგრესიულები ყოფილიყვნენ, ან აღმოეჩინა მათი ისეთი სისუსტე, რომლის წინაშეც დაუცველები იქნებოდნენ.
ამ წარუმატებელი მისიის გამო სამაგიეროს გადახდის მიზნით დალეკები ცდილობენ, დროის მბრძანებლების უმაღლეს საბჭოში შეაღწიონ მეხუთე დოქტორის კლონის შექმნით 21-ე სეზონის სერიალში დალეკების აღდგომა (1984), რასაც დალეკების ერთ-ერთი იმპერატორის მხრიდან საბრძოლო მოქმედებების ღია ბრძანება მოჰყვება სერიალში „დალეკების მოგონება“ (1988).
მიმდინარეობა
ომის „ხანგრძლივობა“ და მასშტაბები უცნობია. სხვადასხვა ვარაუდებით, ის გრძელდებოდა რამდენიმე წლიდან 30 000 წლამდე, მაგრამ ომის პერიოდში დრო გამრუდებული და დამახინჯებული იყო, ამიტომ ხანგრძლივობის განსაზღვრა რთულია. ჯეკ ჰარნესი ეპიზოდში „გზების გაყოფა“ ამბობს - და ამას ადასტურებს დოქტორიც - რომ დალეკებმა „გაანადგურეს დრო და სივრცე“, რათა დროის მბრძანებლებთან ეომათ. ეს იმაზე მიანიშნებს, რომ ომი ნორმალურ დრო-სივრცეში არ ხორციელდებოდა. თუმცა ერთ მომენტში პერსონაჟი კასი ამბობს, რომ დალეკებსა და დროის მბრძანებლებს ჯერ კიდევ არ გაუნადგურებიათ კოსმოსი და სამყაროს ნაწილი ჯერჯერობით უვნებელია.
დავროსი, დალეკების შემქმნელი, ასევე იბრძოდა ომში. დალეკები მის წინააღმდეგ განეწყვნენ მე-12 სეზონის სერიალში „დალეკების წარმოშობა“, მაგრამ სიტუაცია იცვლება „დალეკების ბედისწერაში“, სადაც დავროსი ისევ მათი ლიდერი ხდება. ომის პირველ წელს დავროსის გემი ერთი შეხედვით ნადგურდება ელისიუმის კარიბჭესთან მას შემდეგ, რაც კოშმარული ბავშვის ყბებში ვარდება. დოქტორისგან საიდუმლოდ, რომელიც მის გადარჩენას ცდილობდა, დავროსს იხსნის დალეკ კაანი, რომელიც გაექცა „დალეკების ევოლუციის“ (2007) მოვლენებს.
ომის მსვლელობასთან ერთად დროის მბრძანებლები სულ უფრო მეტად აგრესიულები და უპრინციპოები გახდნენ. მათ მოძებნეს უძველესი გალიფრეელების მიერ დამზადებული განკითხვის დღის იარაღი, სახელად ომეგას არსენალი. ასევე გააცოცხლეს „მასტერი“, რენეგატი დროის მბრძანებელი და დოქტორის მოწინააღმდეგე, რადგან ჩათვალეს, რომ „დროის ომისთვის სრულყოფილი მეომარი“ იქნებოდა. მინიშნებულია, რომ გაცოცხლებისას მასტერს მიენიჭა რეგენერაციების სრული წყება. თუმცა მას შემდეგ, რაც იმპერატორმა დალეკმა ჯვარისებრზე კონტროლი მოიპოვა, მასტერმა გაქცევა გადაწყვიტა, გამოიყენა ქამელეონის არე, რათა საკუთარი თავი ადამიანად შეენიღბა და სამყაროს დასასრულამდე ცოტა ხნით ადრეულ პერიოდში გამგზავრებულიყო. გენეტიკურად ადამიანმა თავი დააღწია დროის მბრძანებლების განადგურების პროცესს, ასევე მის პოვნას ვერ ახერხებდა დოქტორი, რომელმაც მისი აღდგომის შესახებაც არ იცოდა. მასტერმა არაფერი იცოდა ომის ბოლო ფაზასა და შედეგზე, სანამ სამალავიდან არ გამოვიდა, როცა მრავალი წლის შემდეგ მას დოქტორმა მიაგნო.
ომის საწყის ეტაპზე დროის მბრძანებლებში ლიდერობის საკითხი ბუნდოვანი იყო. მით უმეტეს, რომ თავიდან მოიცილეს დოქტორის ყოფილი კომპანიონი, რომანა - დროის მბრძანებლების პრეზიდენტი შემდგომი ნოველების, აუდიოდრამებისა და კომიქსების სერიების მიხედვით. საბოლოოდ, რასილონი, დროის მბრძანებლების საზოგადოებისა და მათი დროში მოგზაურობის ტექნოლოგიის დამაარსებელი, რომელმაც უკვდავების საიდუმლო აღმოაჩინა, ბრუნდება, რათა პრეზიდენტის პოსტი დაიკავოს. რასილონი გამორიცხავს დალეკების მიერ მისი ცივილიზაციის განადგურების ვარიანტს და ემზადება აპოკალიფსური სცენარისთვის, ე.წ. „უკანასკნელი სანქციისთვის“. ეს გენოციდური სქემა მოიცავდა თვით დროის განადგურებას, შესაბამისად დალეკებისა და სამყაროში არსებული ყველანაირი სიცოცხლის ფორმის მოსპობას. დროის მბრძანებლები გადავიდოდნენ არამატერიარულ ფორმაში კოლექტიური ცნობიერების სახით და სხვა ფორმით სიცოცხლე აღარ იარსებებდა. სხვა დროის მბრძანებლებმა, რომლებსაც ომის შედეგები აშინებდათ, ეს გეგმა თითქმის ერთსულოვნად მიიღეს - მხოლოდ ორმა მათგანმა თქვა უარი. ხმის მიცემამდე საბჭოს ერთ-ერთმა წევრმა, სახელად პარტიზანმა, წამოაყენა აზრი, რომ დროებით გვერდზე გადაედოთ უკანასკნელი სანქცია, რადგან გალიფრეის განადგურება შეიძლება უკეთესი ვარიანტი ყოფილიყო. თუმცა ამის გაგონებისას რასილონი მას ნაწილებად შლის.
დასასრული
დროის ომის ბოლო დღეს დალეკების ფლოტმა, რომელსაც გალიფრეისთვის ალყა ჰქონდა შემორტყმული, განახორციელა მათი თქმით უდიდესი შეტევა პლანეტაზე. ათმა მილიონმა დალეკურმა საბრძოლო ხომალდმა გალიფრეის აქტიური დაბომბვა დაიწყო და ზედაპირზე მრავალი დალეკი გადასხა. დალეკებმა აიღეს ქალაქი არკადია, შემდეგ კი დედაქალაქს შეუტიეს, თუმცა მისი ცის სანგრები ვერ გაარღვიეს. რასილონის „უკანასკნელი სანქციის“ შესახებ გაგებისას ომის დოქტორი იპარავს უძველეს გალიფრეულ იარაღს, ცნობილს, როგორც მომენტს, იგივე გალაქტიკის მკვლელს, და გადაწყვეტს გალიფრეი „ქვებად და მტვრად“ აქციოს დალეკების ფლოტის განადგურებასთან ერთად. ამ დროს მთელი ომის პერიოდი უკვე „დროში ჩაკეტილად“ იყო ქცეული, შესაბამისად დროში მოგზაურები ვერც შიგნით შევიდოდნენ და ვერც იქიდან გამოვიდოდნენ. მარჯვნივ|thumbnail|400px|დოქტორის 12 ინკარნაცია გალიფრეის გადარჩენისას იმის შიშით, რომ დოქტორი მომენტს გამოიყენებდა, რასილონი და საბჭოს სხვა წევრები ჩაკეტილი დროიდან თავის დაღწევას შეეცადნენ. ამისთვის მათ მასტერის გონებაში, როცა ის ჯერ კიდევ ბავშვი იყო, რეტროაქტიურად ჩანერგეს ოთხტონიანი მელოდია (დროის მბრძანებლის გულისცემის რიტმი), რამაც ის სიგიჟემდე მიიყვანა. როგორც კი სიგნალი საკმარისად გაძლიერდა, გამოიყენეს „თეთრწერტილიანი ვარსკვლავი“, ალმასი, რომელიც მხოლოდ გალიფრეიზე მოიპოვებოდა, რათა ომის ბოლო დღესა და დედამიწის 2009 წელს შორის კავშირი დაემყარებინათ და შესაბამისად, მასტერის დახმარებით გალიფრეი ჩაკეტილი დროიდან დაეხსნათ. საბოლოოდ გეგმა ჩავარდა, რადგან დოქტორმა ალმასის კავშირი გაანადგურა, მასტერმა კი სიცოცხლე გაწირა, რათა რასილონზე შური ეძია და დროის მბრძანებლები უკან დაებრუნებინა. თუმცა დროის მბრძანებლების აღსასრული ამით არ დამდგარა. რადგან „მომენტს“ თავისუფალი ნება გააჩნდა, მან ომის დოქტორს დაანახა ალტერნატიული არჩევანი და გადაწყვეტილება შეაცვლევინა. დოქტორის ყველა ინკარნაცია ერთად შეიკრიბა, რათა გალიფრეი გადაერჩინათ დროში გაყინვითა და სამყაროსგან იზოლირებით. გალიფრეის მოულოდნელი გაუჩინარების შედეგად მის გარშემო შეკრებილი დალეკების მიერ გახსნილმა ცეცხლმა ისევ დალეკები გაანადგურა, ხოლო დროის მბრძანებლები გადარჩნენ, თუმცა უღონოები და მივიწყებულები იყვნენ.
ომის დოქტორის მეცხრე დოქტორად რეგენერაციამ მისი მეხსიერებიდან წაშალა გალიფრეის გადარჩენის სცენა, რათა მომდევნო ინკარნაციები უცვლელი ყოფილიყვნენ. ამის შემდეგ დოქტორი იტანჯება ცრუ მოგონებებით, რასაც ხელს უწყობს მისი ზოგიერთი მტერი, მაგალითად ორმოს მხეცი. შემდგომი ინკარნაციები ზიზღსაც კი გრძნობენ ომის დოქტორის მიმართ, სანამ მეათე და მეთერთმეტე დოქტორები სიმართლეს არ გაიგებენ და მას ღირსეულ ინკარნაციად აღიარებენ. მიუხედავად იმისა, რომ ომის შედეგად ორივე რასა ნადგურდება, მეცხრე დოქტორი შეიტყობს დალეკების იმპერატორის გადარჩენის შესახებ, რომელსაც როუზ ტაილერი ანადგურებს ცუდი მგლის ფორმაში ყოფნისას მის ფლოტთან ერთად ეპიზოდში „გზების გაყოფა“. განადგურების შემდეგ როუზი დროის ომს დასრულებულად აცხადებს, რასაც ადასტურებს მეათე დოქტორი ჯეკ ჰარნესთან საუბრისას ეპიზოდში „უტოპია“ - როუზის მიერ მისი აღდგომა დროის ომის ბოლო აქტია.
დროის მბრძანებლების გადაადგილება
იმ ქმედებების შემდეგ, რასაც დროის მბრძანებლების იზოლირება მოყვა, დოქტორი თვლიდა, რომ თავისი რასის უკანასკნელი წარმომადგენელი იყო. ამ მოვლენას დროში მოგზაურობაზეც ჰქონდა გავლენა. 2006 წლის ეპიზოდში „კიბერადამიანების აღზევება“, როცა მეათე დოქტორი, როუზ ტაილერი და მიკი სმიტი გამომწყვდეული არიან ალტერნატიულ რეალობაში, დოქტორი ხსნის, რომ დროის მბრძანებლების არსებობისას პარალელურ სამყაროებს შორის მოგზაურობა ნაკლებად რთული იყო, მაგრამ ახლა სამყაროებს შორის გზები დაკეტილია. დროის მბრძანებლებს ასევე შეეძლოთ ისეთი პარადოქსების თავიდან აცილება ან გამოსწორება, როგორიც იყო როუზის მცდელობა, საკუთარი მამა საგზაო შემთხვევისას სიკვდილისგან ეხსნა. დროის მბრძანებლების გარეშე ასეთმა პარადოქსმა წარმოქმნა საშიში არსებები - რიპერები. მათი მიზანი იყო დროში არსებული „ჭრილობის სტერილიზაცია“, რა დროსაც ნთქავდნენ ყველაფერს, რასაც ხელთ მოიგდებდნენ და მხოლოდ მაშინ შეჩერდნენ, როცა პიტ ტაილერმა თავი მოიკლა.
დროის ჩაკეტვის გამო, გარდა იმისა, რომ პარადოქსის წარმოქმნის საფრთხე არსებობს, დოქტორი ვერ ახერხებს წარსულში დაბრუნებას და დროის მბრძანებლების გადარჩენას. როდესაც სხვა პერსონაჟი საკუთარი ისტორიის შეცვლას ცდილობს, დოქტორი მას აფრთხილებს, რომ მსგავსი ჩარევა „სამყაროს ორ მესამედს გაანადგურებს“, ასევე უარს ამბობს კრილიტეინი სკოლის დირექტორის ფინჩის წინადადებაზე, გამოიყენოს „სკასისის პარადიგმა“, რაც დოქტორს სამყაროს შეცვლისა და ომის შეჩერების საშუალებას მისცემდა. დოქტორი მხოლოდ მეათე ინკარნაციისას იცვლის აზრს და თავისი რასის გადასარჩენად ამოქმედდება ეპიზოდში „დოქტორის დღე“.
მეხუთე სეზონის განმავლობაში მეთერთმეტე დოქტორი მუდმივად აწყდება ბზარებს „სამყაროს კანში“. ის აღმოაჩენს, რომ რაც ამ ბზარებში ვარდება, ისტორიიდან იშლება და წარმოქმნის მიზეზი სიჩუმის მიერ 2010 წლის 26 ივნისს ტარდისის აფეთქებაა. „დიდი აფეთქების“ მოვლენებისას დოქტორი ახერხებს, ბზარები დახუროს და მეორე დიდი აფეთქება გამოიწვიოს, რათა სამყარო აღადგინოს. ეპიზოდში „დოქტორის დრო“ დოქტორი პლანეტა ტრენზალორზე პოულობს ბოლო ბზარს, რომლის მეშვეობითაც დროის მბრძანებლები გზავნიან „სიმართლის ველს“, რაც ყველას სიმართლის თქმას აიძულებს ყველა საკითხზე, მათ შორის უმთავრეს კითხვაზე: „დოქტორი ვინ?“. ამის მიზეზი ის იყო, რომ ველთან მიახლოებისას დოქტორი თავის ნამდვილ სახელს იტყოდა და დროის მბრძანებლებს დაუმტკიცებდა, რომ ეს სამყარო ნამდვილად ისაა, რომელშიც ცხოვრობდნენ. ომის ყოფილი მონაწილეების ფლოტები იკრიბებიან ტრენზალორის ორბიტაზე, რათა დოქტორს ხელი შეუშალონ ან დროის მბრძანებლების დაბრუნების შემთხვევაში ბრძოლა განაგრძონ. პაპის მეინფრეიმის ეკლესია იცვლის სახელს და ირქმევს „სიჩუმეს“, რომლის ერთ-ერთი განშტოებაც (მადამ კოვარიანის მეთაურობით) პასუხისმგებელი აღმოჩნდება ტარდისის აფეთქებასა (რაც პარადოქსულად წარსულში ბზარებს ქმნის) და დოქტორის მკვლელობის მცდელობაში საილენსიოს ტბასთან (იუტა) 2011 წელს („შეუძლებელი კოსმონავტი“, „რივერ სონგის ქორწილი“).
საბოლოოდ დროის მბრძანებლები გადასახლებაში რჩებიან და დარჩენილ ბზარსაც ხურავენ, თუმცა მანამდე ყურად იღებენ კლარას თხოვნას დოქტორის გადარჩენაზე, რომელიც 400 წელი იცავდა ტრენზალორს და საკმაოდ მოხუცდა და დაიღალა, ჩუქნიან მას რეგენერაციების ახალ ციკლს, რაც დოქტორს საშუალებას აძლევს, პლანეტების გარშემო მყოფი დალეკების ფლოტები გაანადგუროს.
გადარჩენილი დალეკები
დოქტორის მცდელობის მიუხედავად, ომის დროს ყველა დალეკი არ განადგურებულა. მეცხრე დოქტორი დედამიწაზე არსებულ მუზეუმში 2012 წელს წააწყდება მარტოსულ, წყობიდან გამოსულ დალეკს, რომელიც სავარაუდოდ 50 წლის განმავლობაში იმყოფებოდა აქ. მას შემდეგ, რაც მას როუზ ტაილერი შეეხება და ამ გზით ადამიანურ ემოციებს შეიძენს, თავის მოკვლას გადაწყვეტს. მოგვიანებით დოქტორი აღმოაჩენს, რომ იმპერატორი დალეკიც ცოცხალია და აპირებს დალეკების ახალი რასა შექმნას ორგანული მატერიით, რომელსაც დახოცილი ადამიანების დნმ-ის სრული მოდიფიკაციით მიიღებს. 2005 წლის სეზონში დალეკების იმპერატორისა და მისი ფლოტის განადგურებისას 200100 წელში, როცა ისინი დედამიწას ესხმიან თავს, როუზ ტაილერი აცხადებს, რომ „დროის ომი დასრულდა“.
ელიტარული სკაროს კულტი ასევე გადარჩა განზომილებებს შორის არსებულ უსასრულო სიცარიელეში გადასვლით, თან წაიღეს გენეზისის კიდობანი - დროის მბრძანებლების სატუსაღო ხომალდი, რომელიც მილიონობით დალეკს იტევდა. დალეკების ახალი არმია კიდობნიდან დედამიწაზე 2006 წელს გადმოდის მას შემდეგ, რაც კიდობანს ეხება დროში მოგზაური მიკი სმიტი. მეათე დოქტორი ახერხებს მათ უკან, სიცარიელეში დაბრუნებას, თუმცა კულტის წევრები „სასწრაფო დროებით გასასვლელს“ იყენებენ და ხვდებიან 1930 წლის ნიუ-იორკში, სადაც ცდილობენ, ადამიანები დალეკების ახალი რასის შესაქმნელად გამოიყენონ. სკაროს კულტის სამი წევრი იღუპება, მეოთხე - დალეკ კაანი - სხვა სასწრაფო დროებითი გასასვლელის მეშვეობით აღწევს თავს, დროის ომში ბრუნდება და საკუთარი ფსიქიკის ფასად იხსნის დალეკების შემქმნელს, დავროსს. დავროსი საკუთარი სხეულის უჯრედებს იყენებს დალეკების იმპერიის შესაქმნელად და კაანს თანაშემწედ იტოვებს მისი წინასწარმეტყველური ნიჭის გამო. დალეკები ცდილობენ ყველა რეალობის განადგურებას „რეალობის ბომბით“, რომელიც ენერგიას იღებს 27 მოპარული სამყაროდან, რათა მხოლოდ თვითონ გადარჩნენ. თუმცა კაანი ახდენს დავროსზე მანიპულირებას, რათა დაეხმაროს დოქტორსა და დონა ნოუბლს მას შემდეგ, რაც დალეკების მიერ დროისადმი მიყენებულ ზიანს იხილავს. დალეკებს ანადგურებს მეათე დოქტორის კლონი, ხოლო დავროსი და კაანი რჩებიან დალეკების ხომალდზე, რომელიც ასევე ნადგურდება.
ერთი ხომალდი, რომელზეც სამი დალეკი იმყოფებოდა, შემთხვევით გაექცა ამ მოვლენას დროში გადაადგილებით, გზაში კი მიაგნეს „წინაპარი მოწყობილობის“ კვალს, რომელიც წმინდა დალეკურ დნმ-ს შეიცავდა. თუმცა რადგან დალეკები დავროსის დნმ-ისგან შეიქმნენ, „წინაპარმა“ ისინი ნამდვილ დალეკებად არ აღიქვა. მოწყობილობის ასამუშავებლად დალეკებმა მოახერხეს მეთერთმეტე დოქტორის მოტყუება და მეორე მსოფლიო ომის დროს მისი გააქტიურება. წინაპარმა მოწყობილობამ შექმნა დალეკების ახალი „პარადიგმა“, რომელმაც გაანადგურა დალეკების წინა თაობა, დროში გაიქცა და ახალი რასა შექმნა. დროის მბრძანებლებისა და სხვა რასების გადარჩენის შესახებ გაგებისას „დოქტორის დროის“ მოვლენებისას დალეკებმა რამდენიმე საუკუნოვანი ალყა შემოარტყეს პლანეტა ტრენზალორს, რათა ან დროის ომი გაეგრძელებინათ, ან მოეკლათ დოქტორი, ვიდრე ის დროის მბრძანებლებს სამყაროში დააბრუნებდა. დასასრულს დალეკების ფლოტი ნადგურდება მეთერთმეტე დოქტორის მიერ რეგენერაციის პირველი ფაზისას.
გავლენა სხვა სახეობებზე
შეიცვალა იმ რასებისა და პლანეტების დროის ხაზი, რომლებიც გრძნობდნენ ისტორიის ცვლილებებს, რადგან მისი ნაწილი იყვნენ. ყველაზე დიდი ზიანი მიადგა დიად ანიმუსს, რომელიც დაიღუპა. ნესტინის ცნობიერებამ და ზაიგონებმა მშობლიური პლანეტები დაკარგეს და რესურსების მოსაპოვებლად დედამიწის დაპყრობა სცადეს. მუდმივები სავარაუდოდ ამ რეალობიდან გაიქცნენ სასოწარკვეთილების გამო. გელთის რასა კარგავს თავის ფიზიკურ ფორმას და აირად არსებებად იქცევიან, შემდეგ კარდიფში არსებული დროის ბზარის მეშვეობით გადადიან 1869 წელში და ადამიანთა გვამების დაპატრონებას ცდილობენ. გელთის წევრები ომის გავლენას აღწერენ, როგორც „უხილავს დაბლა მდგომი სახეობებისთვის, მაგრამ გამანადგურებელს მაღალი ფორმებისთვის“, როგორიც იყო მაგალითად ჩიმის ტყე (ცნობიერების მქონე ორფეხა ხეების რასა). ასევე ცნობილია, რომ განადგურდა უცნობი რასა, რომლის წევრიც იყო ევა.
დროის ომი და თანმიმდევრობა
დროის ომი იძლევა დამაკმაყოფილებელ ახსნას კლასიკურ და განახლებულ სერიებს შორის არსებულ წინააღმდეგობებზე. მაგალითად, სცენარისტი პოლ კორნელი თავის ბლოგზე აღნიშნავს, რომ 5 მილიარდ წელიწადში გაფართოებადი მზის მიერ დედამიწის განადგურება, რაც მაყურებელმა იხილა ეპიზოდში „სამყაროს აღსასრული“, არ უპირისპირდება ეპიზოდ „კიდობანს“ (1966), სადაც ეს მოვლენა 10 მილიონი წლის შემდეგ ხდება. საქმე შეიძლება ომის შედეგად გამოწვეულ ისტორიულ ცვლილებებში იყოს. სტივენ მოფატი, პროგრამის სცენარისტი და მოგვიანებით აღმასრულებელი პროდიუსერი, უფრო შორსაც მიდის და ამბობს, რომ „სატელევიზიო სერიალს, რომელიც იყენებს როგორც პარალელური სამყაროების, ისე დროის ცვლილების იდეებს, თანმიმდევრობის პრობლემა ვერ ექნება - შეუძლებელია დოქტორ ვინში შეცდომა მოხდეს, რადგან უბრალოდ ვიტყვით, რომ დოქტორმა შეცვალა დრო ან დროის ომისგან გამოწვეული ცვლილებების შედეგია."
სქოლიო
კატეგორია:Doctor Who კატეგორია:გამოგონილი ომები
ეგვიპტის კრიზისები (XIX საუკუნე)
250პქ|მინი|მარჯვნივ|ეგვიპტელთა მოქმედებები მუჰამად ალის მმართველობისას ეგვიპტის კრიზისები 1831–1833, 1839–1841 — ეგვიპტის ფაშის მუჰამედ ალის ოსმალეთის სულთანთან ბრძოლის გამო წარმოშობილი კრიზისები. მუჰამად ალი ოსმალეთის დასუსტებული იმპერიის წინააღმდეგ იბრძოდა თავისი ქვეყნის დამოუკიდებლობისა და სამფლობელოების გაფართოებისათვის.
პირველი კრიზისი (1831–1833)
პირველი კრიზისი დაიწყო 1831 წლის შემოდგომაზე, როდესაც მუჰამად ალიმ ომი წამოიწყო ოსმალეთის სულთან მაჰმუდ II-ის წინააღმდეგ. ეგვიპტის ჯარებმა იბრაჰიმ-ფაშას მეთაურობით დაიკავეს პალესტინა, სირია, კილიკია; კონიასთან (1832 წლის 11 დეკემბერი) დაამარცხეს ოსმალთა არმია და მიუახლოვდნენ სტამბოლს. მაჰმუდ II-მ დასავლეთ ევროპის ქვეყნებისაგან ვერ მიიღო დახმარება და რუსეთს მიმართა. 1833 წლის გაზაფხულზე რუსული დესანტის მოსვლამ ბოსფორში გააძლიერა სულთნის პოზიციები და შეაჩერა ეგვიპტელების იერიში. დიდი ბრიტანეთისა და საფრანგეთის ჩარევამ (რომლებსაც ოსმალეთის იმპერიაში რუსეთის პოზიციების გაძლიერების ეშინოდათ) აიძულა სულთანი დაედო მუჰამად ალისთან ე. წ. ქუთაჰიის შეთანხმება. მუჰამად ალიმ სულთნის სიუზერენიტეტის ფორმალური აღიარების საფასურად ეგვიპტესთან ერთად მიიღო სირია, პალესტინა და ადანის საფაშო. უნქიარ-ისქელესის ხელშეკრულების 1833 წელს ხელმოწერის შემდეგ რუსული ჯარები ოსმალეთიდან გაიყვანეს.
მეორე კრიზისი (1839–1841)
მეორე კრიზისი გამოწვეული იყო ქუთაჰიის შეთანხმების გამო ორივე მხარის უკმაყოფილებით და დაიწყო ოსმალეთის ჯარის შეტევით ეგვიპტის წინააღმდეგ. პირველ ბრძოლაშივე (1839 წლის 24 ივნისს ნიზიფთან) ისინი დამარცხდნენ, ოსმალეთის ფლოტი ეგვიპტის მხარეზე გადავიდა. კონფლიქტში ჩაერივნენ ევროპული სახელმწიფოები; ისინი (ფრანგების გარდა) მხარს უჭერდნენ სულთანს. მუჰამად ალის მდგომარეობა გაართულა ეგვიპტის ბატონობის წინააღმდეგ აჯანყებებმა სირიაში, ლიბანსა და პალესტინაში. 1840 წლის სექტემბერში დიდ ბრიტანეთის, ავსტრიისა და ოსმალეთის ფლოტებმა და სადესანტო ნაწილებმა გაანადგურეს ეგვიპტის ჯარები და ისინი სირიიდან განდევნეს, ევროპული ქვეყნების ჯარების ეგვიპტეში შეჭრის შიშით მუჰამად ალიმ კაპიტულაცია გამოაცხადა. სულთნის (1839 წლიდან აბდულ-მაჯიდი) 1841 წლის 13 თებერვლისა და 1 ივნისის ბრძანებით მუჰამად ალი აღიარებული იყო ეგვიპტისა და აღმოსავლეთ სუდანის მემკვიდრე-გამგებლად, მაგრამ მას ჩამოერთვა ყველა სხვა სამფლობელო; ეგვიპტის არმია 18 ათას კაცამდე შემცირდა.
ლიტერატურა
კატეგორია:ეგვიპტის ისტორია კატეგორია:ოსმალეთის იმპერიის ისტორია
მიგრაციის საერთაშორისო ორგანიზაცია
მიგრაციის საერთაშორისო ორგანიზაცია (International Organization for Migration, შემოკლებით IOM) — სახელმწიფოთაშორისი ორგანიზაცია, რომელიც მთელი მსოფლიოს მასშტაბით ხელს უწყობს ჰუმანურ და მოწესრიგებულ მიგრაციას მთავრობებისა და მიგრანტთათვის სტრატეგიული და პროგრამული საჭიროებების უზრუნველყოფით.
ორგანიზაცია დაარსდა 1951 წელს, რათა მეორე მსოფლიო ომის შედეგად გადაადგილებულ ხალხს დახმარებოდა. 2016 წლის სექტემბერში, IOM გახდა გაერთიანებული ერების ორგანიზაციის (United Nations, UN) მიგრაციის სააგენტო. ამჟამად, ორგანიზაციში გაწევრიანებულია 165 წევრი სახელმწიფო და რვა დამკვირვებლის სტატუსის მქონე სახელმწიფო.
მოქმედების 4 ძირითადი სფერო:
მიგრაციის საერთაშორისო ორგანიზაციის საქართველოს მისია 1993 წელს დაფუძნდა. მისი მიზანია დახმარება გაუწიოს საქართველოს მთავრობას მიგრაციის მართვის ერთიანი და სრულყოფილი სისტემის ჩამოყალიბებაში.
წევრი ქვეყნები
მინი|350px|იისფერი: წევრი ქვეყნები ლურჯი: დამკვირვებელი ქვეყნები 2016 წლის მონაცემებით მიგრაციის საერთაშორისო ორგანიზაციას ჰყავს 165 წევრი და 8 დამკვირვებელი სახელმწიფო.
წევრი ქვეყნები: • 5
დამკვირვებელი სახელმწიფოები: • 5
სქოლიო
კატეგორია:საერთაშორისო ორგანიზაციები კატეგორია:მოსახლეობის მიგრაცია კატეგორია:ორგანიზაციები დაარსებული 1951 წელს კატეგორია:საქართველოს საერთაშორისო ხელშეკრულებები
ბარილივშჩინა
ბარილივშჩინა (Барилівщина) — სოფელი უკრაინაში. მდებარეობს პოლტავის ოლქის ხოროლის რაიონში. 2013 წელს სოფლის მოსახლეობა 6 კაცს შეადგენდა.
რესურსები ინტერნეტში
კატეგორია:ხოროლის რაიონის სოფლები
კვადრირემა
კვადრირემა, ტეტრერა (ლათ. quadriremis, ბერძ. tetreris) — საბრძოლო ნიჩბოსანი გემები რომაულ ფლოტში ნიჩბების ოთხმაგი რიგით, რომელთა სიგრძე აღწევდა 15 მ.
კვადრირემების მასიური მშენებლობა წარმოებდა, ძირითადად, მსხვილი სამხედრო კამპანიების დროს: მაგალითად, პუნიკური ომების დროს. აგრეთვე, სირიული და მაკედონური ომების დროს და (ძვ.წ.III—II ს.ს.) და სხვა.
რესურსები ინტერნეტში
კატეგორია:სამხედრო გემები კატეგორია:საიალქნო გემები კატეგორია:უძველესი გემები კატეგორია:გემების ისტორია კატეგორია:საბერძნეთის ისტორია კატეგორია:გალერები
მურო-დე-ალკოი
მურო-დე-ალკოი (Muro de Alcoy, Muro d'Alcoi ou Muro del Comtat) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის კომტატის კომარკის შემადგენლობაში. ფართობი — 129,86 კმ². მოსახლეობა — 9315 კაცი (2020 წ.).
სქოლიო
კატეგორია:ალიკანტეს მუნიციპალიტეტები
ანბუბა
ანბუბა  (Anbuba) — სოფელი აზერბაიჯანში, ლენქორანის რეგიონის ასტარის რაიონში. 2008 წლის მონაცემებით მოსახლეობის რაოდენობა — 292 კაცი.
სქოლიო
კატეგორია:ასტარის რაიონის სოფლები
ბეიტსის მოტელი (მეოთხე სეზონი)
ბეიტსის მოტელის მეოთხე სეზონი შედგება 10 ეპიზოდისგან. მისი პრემიერა გაიმართა 2016 წლის 7 მარტს A&E-ზე, ხოლო დასრულდა 2016 წლის 16 მაისს. სეზონი ეთერში გადიოდა ყოველ ორშაბათს, საღამოს 9 საათზე (აღმოსავლეთის დროით). სერიალი აღწერილია, როგორც 1960 წელს გადაღებული ფილმის, ფსიქოს თანამედროვე პრიკველი. სიუჟეტში ნორმან ბეიტსისა და დედამისის, ნორმა ბეიტსის ცხოვრებაა ასახული, რომელიც ჰიჩკოკის ფილმში ნაჩვენებ მოვლენებამდე ხდება. მოქმედება ვითარდება თეთრი ფიჭვის ყურეში, ორეგონში.
სეზონმა კრიტიკოსებისგან დიდი აღიარება მოიპოვა და ორჯერ წარდგა პრაიმტაიმ ემის 68-ე პრემიის ნომინაციაზე. სეზონმა ასევე სამჯერ მოიგო ხალხის არჩევანის ჯილდო საუკეთესო სატელევიზიო დრამისა და მსახიობების (ფარმიგა და ჰაიმორი) კატეგორიაში. ბეიტსის მოტელის მეოთხე სეზონმა ეთერში გასვლისას სტაბილური რეიტინგები შეინარჩუნა, საპრემიერო ეპიზოდს ჯამში 1,55 მილიონი მაყურებელი ჰყავდა, ხოლო საფინალოს - 1,50 მილიონი. სეზონი Blue-ray-სა და DVD-ზე 2016 წლის 18 ოქტომბერს გამოვიდა.
ქასთინგი
2015 წლის აგვისტოში TVLine-მა განაცხადა, რომ რაიან ჰერსტი სერიალში ბრუნდებოდა ჩიკ ჰოგანის, მესამე სეზონის მეორეხარისხოვანი პერსონაჟის, როლის შესასრულებლად. 2015 წლის 5 ნოემბერს გავრცელდა ინფორმაცია, რომ გრეგ ედვარდსის, პაინვიუს კლინიკის ექიმის მეორეხარისხოვანი როლისთვის ქასთინგი ტარდებოდა. 2015 წლის 3 დეკემბერს როლისთვის დეიმონ გაპტონი აირჩიეს. 2015 წლის დეკემბრის შუა ხანებში განაცხადეს, რომ ჯეიმი რეი ნიუმანი შეასრულებდა რებეკა ჰემილტონის როლს.
გადაღება
სერიალი გადაღებულია ალდერგროვში, ბრიტანეთის კოლუმბიაში. პირველი სეზონის დაწყებისას, ბეიტსის მოტელის ორიგინალი ნაგებობის ასლი ააშენეს 272-ე ქუჩაზე. 2015 წლის ნოემბრის დასაწყისში ნესტორ კარბონელმა დაადასტურა, რომ მეხუთე სეზონის ერთ-ერთი ეპიზოდის რეჟისორი იქნებოდა. მეოთხე სეზონის ძირითადი გადაღებები დაიწყო 2015 წლის 30 ნოემბერს ვანკუვერში და მიმდებარე ტერიტორიაზე, ხოლო დასრულდა 2016 წლის 6 აპრილს. 2016 წლის 11 თებერვალს სეზონის პირველი ფოტო გასაჯაროვდა, რომელზეც აღბეჭდილი არიან ფარმიგა და ჰაიმორი. 2016 წლის მარტში განაცხადეს, რომ ჰაიმორმა სეზონის მერვე ეპიზოდი დაწერა.
კრიტიკოსთა გამოხმაურება
ბეიტსის მოტელის მეოთხე სეზონმა კრიტიკოსების აღიარება მოიპოვა. ვებ-გვერდ Rotten Tomatoes-ზე სეზონი 17 კრიტიკოსზე დაყრდნობით 100%-იანი დადებითი რეიტინგით შეფასდა.
რეიტინგები
საერთო ჯამში, ბეიტსის მოტელის მეოთხე სეზონს 1,45 მილიონი მაყურებელი ჰყავდა, ხოლო 18-49 წლის მოსახლეობაში მისმა რეიტინგმა 0,6-ს შეადგინა.
ჯილდოები და ნომინაციები
ბეიტსის მოტელის მეოთხე სეზონი 17 ნომინაციაზე წარდგა და მოიპოვა სამი გამარჯვება.
სქოლიო
კატეგორია:2016 წლის ამერიკული სატელევიზიო სეზონები სეზონი 4
ვერნონ სმითი
ვერნონ სმითი (Vernon Lomax Smith; დ. 1 იანვარი, 1927, უიჩიტო, აშშ) — ამერიკელი ეკონომისტი. ნობელის პრემიის ლაურეატი ეკონომიკაში (2002) „ლაბორატორიული ექსპერიმენტებისთვის, როგორც საშუალება ემპირიულ ეკონომიკურ ანალიზში, განსაკუთრებით — ალტერნატიული საბაზრო მექანიზმების ანალიზში.“ სწავლობდა კანზასის უნივერსიტეტში. დოქტორის ხარისხი მიიღო ჰარვარდში. ექსპერიმენტული ეკონომიკური კვლევების საერთაშორისო ფონდის პრეზიდენტი. ეკონომიკური მეცნიერებების ასოციაციისა (1986—1987) და საზოგადოება „საზოგადოებრივი არჩევანის“ (1988–1990) პრეზიდენტი. ადამ სმითის პრემიის ლაურეატი (1995).
რესურსები ინტერნეტში
კატეგორია:ნობელის პრემიის ლაურეატები ეკონომიკაში კატეგორია:ნობელის პრემიის ლაურეატები ანბანის მიხედვით კატეგორია:ამერიკელი ეკონომისტები კატეგორია:დაბადებული 1927 კატეგორია:დაბადებული 1 იანვარი
გიორგი ჭავჭავაძე
გიორგი ჭავჭავაძე (დ. 30 აპრილი, 1904, პეტერბურგი — გ. 5 თებერვალი, 1962) — ქართველი მუსიკოსი.
ბიოგრაფია
გიორგი ჭავჭავაძის ოჯახის გენეალოგიური შტო დიდგვაროვანთა სიჭარბით გამოირჩევა. იგი პოეტ ალექსანდრე ჭავჭავაძის შთამომავალია. მისი პაპა, ზაქარია გულბაათის ძე ჭავჭავაძე დაქორწინებული იყო მარიამ ჭავჭავაძეზე, ალექსანდრე ჭავჭავაძის ვაჟის, დავითის ასულზე. მათმა უფროსმა ვაჟმა ალექსანდრე ჭავჭავაძემ, 1896 წელს, კავკასიაში, კისლოვოდსკში გაიცნო იმპერატრიცას ფრეილინა, რუსეთის სახელმწიფო სათათბიროს თავმჯდომარის, მიხეილ როძიანკოს ძმისშვილი მარია პავლეს ასული როძიანკო. 1896 წელს, ხანმოკლე მიჯნურობის შემდეგ, ისინი დაქორწინდნენ. წყვილი რუსეთში ცხოვრობდა, სადაც დაიბადა მათი სამივე შვილი – პავლე, გიორგი და მარინა (მიმი). მარია და ალექსანდრე 1915 წელს დაშორდნენ. 1917 წლის ოქტომბრის რევოლუციის შემდეგ ალექსანდრე საქართველოში დაბრუნდა, მარია კი შვილებთან ერთად ემიგრაციაში წავიდა. მათი უფროსი ვაჟი, პავლე – ამერიკაში ცნობილი მწერალი გახდა, მარინა ლონდონში დასახლდა და ისიც მწერლობას მისდევდა. მათი შუათანა ძმა, გიორგი, საფრანგეთში ცხოვრობდა და თავი გამოიჩინა, როგორც ნიჭიერმა პიანისტმა, კომპოზიტორმა და პედაგოგმა.
გიორგი (იური) ჭავჭავაძე დაიბადა პეტერბურგში, 1904 წლის 30 აპრილს. ფორტეპიანოზე დაკვრა 4 წლის ასაკში დაიწყო. ექვსი წლის ასაკიდან სწავლობდა პეტერბურგის კონსერვატორიაში პროფესორ ლეშეტიცკის კლასში. უკვე 10 წლისა ბრწყინვალედ ასრულებდა ბეთჰოვენისა და ლისტის საფორტეპიანო კონცერტებს, რისთვისაც მას პატარა ჯადოქარი შეარქვეს. ემიგრაციაში წასვლის შემდეგ სწავლა ლონდონში განაგრძო. 1927 წელს ლონდონშივე ჩატარდა მისი პირველი კონცერტი. დებიუტი ბრწყინვალე გამოდგა და დასაბამი მისცა მის საკონცერტო ტურნეებს ევროპასა და აშშ–ში. 1931 წელს სოლო კონცერტით გამოვიდა პარიზის Gaveau-ს დარბაზში. საგაზეთო სტატიებში გიორგი ჭაჭავაძეს ვირტუოზად მოიხსენიებდნენ. წერდნენ, რომ მას გააჩნია რიტმის შესანიშნავი გრძნობა, რაც მთელ მის შესრულებას განუმეორებელს ხდის და მსმენელში აღრფრთოვანებას იწვევს.
გიორგი ჭავჭავაძე პედაგოგიურ მოღვაწეობასაც ეწეოდა. ატარებდა კერძო გაკვეთილებს ფორტეპიანოზე დაკვრის შემსწავლელთათვის, მატერიალურად შეჭირვებულებს ხშირად უსასყიდლოდ ამეცადინებდა. მას მრავალი ცნობილი მუსიკოსი ჰყავს აღზრდილი. მეორე მსოფლიო ომის დროს მართავდა საქველმოქმედო კონცერტებს „წითელი ჯვრის“ სასარგებლოდ აშშ–სა და კანადაში. 1941 წელს ბოსტონში ჩაატარა კონცერტი, შემდეგ ნიუ–იორკში. შემოსავალს ომში დაზარალებულთა და საჰაერო თავდასხმების მსხვერპლთა დახმარების ფონდში რიცხავდა. სოლისტის რანგში გამოდიოდა Colonne-ის ორკესტრთან და ფრანგული კონსერვატორიის ორკესტრთან ერთად. ავტორია ბალეტ „პერისათვის“ დაწერილი მუსიკისა (იყო მარკიზ დე კუევასის საბალეტო რეპერტუარში). 1938 წელს დაქორწინდა ინგლისელ ქალზე – ელისაბედ რიდვეიზე, რომელიც მსოფლიოს სხვადასხვა ქვეყანაში უზარმაზარ მამულებს ფლობდა. მემკვიდრე არ დარჩენია. 1962 წელს, 57 წლის ასაკში, მეუღლესთან ერთად დაიღუპა საავტომობილო კატასტროფაში საფრანგეთის ალპებში.
რესურსები ინტერნეტში
კატეგორია:დაბადებული 1904 კატეგორია:ქართველი ემიგრანტები კატეგორია:დაბადებული 30 აპრილი კატეგორია:გარდაცვლილი 1962 კატეგორია:გარდაცვლილი 5 თებერვალი კატეგორია:სანქტ-პეტერბურგში დაბადებულები კატეგორია:ქართველი მუსიკოსები
დესკაბესადო-გრანდე
დესკაბესადო-გრანდე (Descabezado Grande) — სტრატოვულკანი ცენტრალურ ჩილეში, მაულეს რეგიონში. სიმაღლე 3953 მ. დაფარულია ყინულით ამოვსებული 1,4 კმ სიგანის კალდერით და სახელი ეწოდა ბრტყელი ზედაპირის მქონე ფორმის გამო, სადაც „descabezado“ ესპანურიდან „თავმოკვეთილს“ აღნიშნავს. უფრო პატარა 500 მ სიგანის კრატერი განლაგებულია კალდერის ჩრდილო-აღმოსავლეთ ნაწილში, სადაც მოქმედი ფუმაროლები შეინიშნება. ვულკანი აგებულია ანდეზიტებითა და რიოდაციტებით, არის პიროკლასტური ნაკადების ნალექებიც. საერთო მოცულობა დაახლოებით 30 კუბური კილომეტრია. სამხრეთით, 7 კმ-ში მდებარე ვულკან სერო-ასულთან ერთად შეადგენს ფართო ვულკანური მინდვრის ნაწილს. დესკაბესადო-გრანდეს უკანასკნელი ამოფრქვევა დაფიქსირდა 1932 წლის ივნისს.
სქოლიო
კატეგორია:ჩილეს ვულკანები
ლხოცამპა
ლხოცამპა, (ნეპალური: ल्होत्साम्पा); ტიბეტური: ལྷོ་མཚམས་པ་) — ძონგკხადან შეიძლება ითარგმნოს როგორც "სამხრეთელები". ტერმინი აღნიშნავს ჰეტეროგენულ ნეპალელების პოპულაციას ბჰუტანში.
ისტორია
1989 წელს მთავრობამ გამოუშვა რამდენიმე კანონი რომელიც პირდაპირ ეხებოთათ ლხოცამპებს, პირველი იყო დრიგლამ ნამჟას (ქცევის და ჩაცმის ოფიციალური ეტიკეტი ბჰუტანში) მიერ მიღებული კანონი, რომელიც ავალდებულებდა ლხოცამპებს ოფიციალურ შეხვედრებზე ეტარებინათ ისეთივე ტრადიციული ტანისამოსი რაც მოსახლეობის უმეტესობაშ მყოფ ნგალოპებს. მეორე მთავრობამ ამოიღო ნეპალური ენა სკოლებიდან და ოფიციალური დაწესებულებებიდან ძონგკხას სასარგებლოდ.
სქოლიო
კატეგორია:ბჰუტანის ხალხები კატეგორია:ნეპალის ხალხები
ბაჰატა-ჩერნეშჩინა
ბაჰატა-ჩერნეშჩინა (Багата Чернещина) — სოფელი უკრაინაში. მდებარეობს ხარკივის ოლქის სახნოვშჩინის რაიონში. 2013 წელს სოფლის მოსახლეობა 699 კაცს შეადგენდა.
რესურსები ინტერნეტში
კატეგორია:სახნოვშჩინის რაიონის სოფლები
ბარილოვე
ბარილოვე (Барилове) — სოფელი უკრაინაში. მდებარეობს პოლტავის ოლქის ხოროლის რაიონში. 2013 წელს სოფლის მოსახლეობა 74 კაცს შეადგენდა.
რესურსები ინტერნეტში
კატეგორია:ხოროლის რაიონის სოფლები
ართუფა
ართუფა  (Artupa) — სოფელი აზერბაიჯანში, ლენქორანის რეგიონის ასტარის რაიონში. 2009 წლის მონაცემებით მოსახლეობის რაოდენობა — 1996 კაცი
ინგა გიორგაძე
ინგა ირაკლის ასული გიორგაძე (დ. 30 ნოემბერი, 1938, თბილისი) — ქართველი ვირუსოლოგი; მედიცინის მეცნიერებათა დოქტორი (1981), პროფესორი (1996).
ართუფა
სქოლიო
კატეგორია:ასტარის რაიონის სოფლები
ინგა გიორგაძე
ბიოგრაფია
1962 წელს დაამთავრა თბილისის სახელმწიფო სამედიცინო ინსტიტუტი. 1967–72 წლებში იყო თბილისის ვაქცინებისა და შრატების სამეცნიერო-კვლევითი ინსტიტუტი (ახლანდ. გ. ელიავას სახ. ბაქტეროფაგიის, მიკრობიოლოგიისა და ვირუსოლოგიის ინსტიტუტი) ვირუსოლოგიის ლაბორატორიის უფროსი მეცნიერ-მუშაკი; 1972–2007 წლებში — იქვე, ვირუსოლოგიის ლაბორატორიის ხელმძღვანელი; 2007 წლიდან შპს ანალიტიკურ-სადიაგნოსტიკო ცენტრის – „დიაგნოზი-90”-ის ხელმძღვანელი. გიორგაძის შრომები ეხება ვირუსოლოგიის, იმუნოლოგიისა და მიკრობიოლოგიის აქტუალურ პრობლემებს, განსაკუთრებით ინტერფერონის სისტემის შესწავლის სხვადასხვა ასპექტებს.
რესურსები ინტერნეტში
კატეგორია:დაბადებული 30 ნოემბერი კატეგორია:დაბადებული 1938 კატეგორია:ქართველი ბიოლოგები კატეგორია:თბილისში დაბადებულები ინგა
ტბის კალმახი
ტბის კალმახი, რომანოვის კალმახი (Salmo trutta lacustris) — თევზი ორაგულისებრთა ოჯახისა. კუმჟას ქვესახეობა. გამსვლელი თევზია. დიდი თავი და ფართო პირი აქვს. თვალები საშუალო ზომისაა. ზოგადად, სხვადასხვა შეფერილობა აქვს, ჩვეულებრივ, კი მუქი ფერისაა. ზურგი მოშავო და მუქი-ყავისფერია, გვერდები ყავისფერი და მუქი-ვერცხლისფერი, მუცელი ღია ჩალისფერი ან მუქი-მოყვითალო. სიცოცხლის მაქსიმალური ხანგრძლივობა 7 წელი.
აღწერილია ტბის კალმახის სხეულის მაქსიმალური სარეკორდო სიგრძე 140 სმ და წონა 50 კგ. ჩვეულებრივ, მისი წონა 4–20 კგ-ს აღწევს. მისი სხეულის საშუალო სიგრძეა 50–120 სმ. ცხოვრობს ცივ, გამჭვირვალე, ჟანგბადით მდიდარ წყალში. ტოფობს სწრაფ, ჭორომიან მდინარეებში.
ტბის კალმახი გვხვდება საქართველოშიც, მოიპოვება რიწისა და ფარავნის ტბებში, თუმცა, აღსანისნავია, რომ ბოლო 20–25 წლის მანძილზე ტბის კალმახი საქართველოში არ დაფიქსირებულა და შესაბამისად, იგი ჩვენში გადაშენებულად მიიჩნეოდა. 2015 წელს გარემოს ეროვნული სააგენტოს მეთევზეობისა და შავი ზღვის მონიტორინგის სამსახურის თანამშრომლებმა სამცხე-ჯავახეთის მხარეში იქთიოლოგიური სამეცნიერო კვლევითი ექსპედიციის შედეგად ტბის კალმახი აღმოაჩინეს და მოპოვებული თევზი ცოცხალ მდგომარეობაში კვლავ გარემოში დააბრუნეს. საქართველოში ტბის კალმახის ბინადრობის შესახებ ინფორმაცია 1896 წელს რუსმა იქთიოლოგმა თედორე კავრაისკიმ გამოაქვეყნა, რომელმაც ტაბაწყურში მობინადრე კალმახი ცალკე ფორმის სახით აღწერა და რუსეთის იმპერატორის პატივსაცემად უწოდა. ტბის კალმახი შეტანილია საქართველოს წითელ ნუსხაში და მისი ჭერა მთელი წლის განმავლობაშია აკრძალული.
სქოლიო
კატეგორია:ორაგულისებრნი
ნოველდა
ნოველდა  — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ვინალოპო-მიტხის კომარკის შემადგენლობაში. ფართობი — 75,7 კმ². მოსახლეობა — 25 741 კაცი (2020 წ.).
სქოლიო
კატეგორია:ალიკანტეს მუნიციპალიტეტები
კოზმანის ეკლესია
მინი|კოზმანის ეკლესია კოზმობის დღესასწაულზე კოზმანის ეკლესია — ქართული ხუროთმოძღვრების ძეგლი. მდებარეობს მდინარე ძირულას ხეობაში, მარცხენა ნაპირზე, ცენტრალური საავტომობილო გზიდან (ბორითიდან) 6 კმ-ში, კოზმანის მთის აღმოსავლეთ ნაწილში. თარიღდება VIII საუკუნით. ტაძრის დღეობა მოძრავია და აღინიშნება იულიანური კალენდრით ნოემბრის თვის პირველ ორშაბათს.
ძეგლის აღწერა
ეკლესია ნაგებია მონაცრისფრო სხვადასხვა ზომის ქვის კვადრებისგან კირის დუღაბზე. წყობა ქაოსურია. გეგმაში ეკლესია მართკუთხაა, აღმოსავლეთით ლამაზად შემოხაზული ნახევრწრიული აბსიდით, აბსიდის მხრები გრძივი კედლებიდან რამდენიმე სანტიმეტრზე არის გამოწეული. აბსიდში ორი პატარა ოთკუთხა ნიშია, ერთი სამხრეთით, მეორე ჩრდილოეთით. დღეისათვის ეკლესიას სარკმელი არ შემორჩენია. შესასვლელი სამხრეთის მხრიდან არის, იგი არქიტრაულია. შესასვლელის ქვედა წყობაში, მარცხენა მხარეს, ქვაზე არის რამდენიმე სტრიქონიანი ასომთავრული წარწერა. წარწერის ქვედა ნაწილი დაფარულია შესასვლელისთვის მოწყობილ ოთხსაფეხურიანი კიბის მეოთხე საფეხურით. ეკლესიას კამარა და კონქი არ გააჩნია. იგი გადახურულია გოფრირებული ფერადი თუნუქით.
ნატაშა ლიონი
ნატაშა ლიონი (Natasha Lyonne; დ. 4 აპრილი, 1979, ნიუ იორკი, აშშ) – ებრაული წარმოშობის ამერიკელი მსახიობი. განსაკუთრებული პოპულარობა „ამერიკულ ნამცხვარში“ შესრულებულმა ჯესიკას და Netflix-ის სერიალ „ახლა ნარინჯისფერია ყველაზე მოდურში“ შესრულებულმა ნიკი ნიკოლსის როლებმა მოუტანა. იგი ემის ჯილდოს ორგზის მფლობელია (2014 და 2019 წლებში).
ბავშვობა
ნატაშა ლიონი დაიბადა 1976 წლის 4 აპრილს ნიუ იორკში. არის ებრაელი ორთოდოქსების, ივეტ ბუშინგერისა და აარონ ბრაუნშტაინის ქალიშვილი, რომელთა მშობლებიც უნგრელი ებრაელები იყვნენ და ჰოლოკოსტს ამერიკაში გაექცნენ. ბაბუამისი ბუდაპეშტიდან ლოს ანჯელესში გადავიდა, სადაც თავისი კომპანია დააარსა. დედამისი პარიზში, საფრანგეთში დაიბადა, ასევე უნგრელი ებრაელების ოჯახში.
საშუალო განათლების მიღების შემდეგ ნატაშამ სწავლა ნიუ იორკის უნივერსიტეტში გააგრძელა ფილმებისა და ფილოსოფიის განხრით.
კარიერა
მინი|მარცხნივ|ნატაშა 2014 წელს ნატაშა ლიონი ტელე-ეკრანებზე პირველად 1986 წელს, ფილმ „დამწვარ გულში“ შესრულებული რეიჩელის ძმიშვილის როლში გამოჩნდა, რითაც დაიწყო მისი სამსახიობო კარიერა. ამის შემდეგ მან მონაწილეობა მიიღო ისეთ ფილმებსა და სერიალებში, როგორებიცაა: „თანამედროვე ვამპირები“ (1998), „ამერიკული ნამცხვარი“ (1999), „ამერიკული ნამცხვარი 2“ (2001), „ამერიკული ქორწილი“ (2003), „ახალი გოგონა“ (2011-2018), „საშინელებათა ისტორია“ (2001), „ანტიდაბადება“ (2016), „ოჯახი“ (2018), „ახლა ნარინჯისფერია ყველაზე მოდური“ (2013-2019), „გოგონები“ (2015), „რუსული თოჯინა“ (2019-დღემდე) და სხვა მრავალი.
მისთვის განსაკუთრებული პოპულარობისა და წარმატების მომტანი აღმოჩნდა Netflix-ის სერიალში „ახლა ნარინჯისფერია ყველაზე მოდური“ შესრულებული ნიკი ნიკოლსის როლი. ეს სერიალი ქალთა ციხეში მიმდინარე ამბებსა და ქალი პატიმრების ისტორიას მოგვითხრობს, რომელთაგან ერთ-ერთი მთავარი სწორედ მისი პერსონაჟი ნიკია. აგრეთვე დიდი წარმატება მოუტანა „ამერიკულ ნამცხვარში“ შესრულებულმა ჯესიკასა და სერიალ „გოგონებში" შესრულებულმა რიკის როლმა.
ნიკი ნიკოლსისა და ჯესიკას როლებისათვის მან 2014 წელს პირველად მიიღო ემის ჯილდო, რასაც 2019 წელს, „რუსულ თოჯინაში“ შესრულებული ნადია ვულვოკოვას როლისათვის, მეორე ემის ჯილდო მოჰყვა.
პირადი ცხოვრება
როდესაც იგი 18 წლის გახდა, მსახიობობით ნაშოვნი ფულით ნიუ-იორკში პატარა ბინა შეიძინა გრამერსის პარკთან. სწორედ ამ პერიოდში დაიწყო მან უმაღლესი განათლების მიღება უნივერსიტეტში.
2014 წელს იგი მსახიობ ფრედ არმისენზე დაქორწინდა, რომელიც მასზე ცამეტი წლითაა უფროსი, თუმცა ბედნიერი ქორწინება აქვთ და იგი ბავშვების გაჩენას არ აპირებს.
2000-იანი წლებიდან მას ალკოჰოლიზმთან დაკავშირებული პრობლემები ჰქონდა. იგი არაერთხელ დააკავეს ალკოჰოლის ზემოქმედების ქვეშ ავტომობილის მართვისა და მეზობლებთან კონფლიქტების გამო. 2005 წლიდან დაიწყო მისი დამოკიდებულება ჰეროინზეც.
2012 წელს მას გულის ვალვულარული ინფექცია დაუდგინდა, რის გამოც ოპერაციაც ჩაუტარდა, მაგრამ ექიმების განცხადებით ეს ნებისმიერ დროს შეიძლება გახდეს მისი უეცარი გარდაცვალების მიზეზი.
სქოლიო
კატეგორია:დაბადებული 4 აპრილი კატეგორია:ამერიკელი მსახიობები კატეგორია:ემის ჯილდოს მფლობელები კატეგორია:დაბადებული 1979 კატეგორია:XX საუკუნის ამერიკელი ქალი მსახიობები
აფხაზეთის ხმა (რადიო)
რადიო „აფხაზეთის ხმა“ — არაკომერციული საინფორმაციო, მუსიკალური, შემეცნებითი და გასართობი ფორმატის რადიომაუწყებელი საქართველოში. დაარსდა 2007 წელს, 2008 წლიდან კი იგი საქართველოს უდიდესი ნაწილის ლიცენზირებული მაუწყებელია.
რადიო „აფხაზეთის ხმის“ ძირითადი მიზანია აფხაზეთის მოსახლეობის სწორი ინფორმირება და ქართველ და აფხაზ ხალხს შორის მეგობრობის აღდგენა. ვინაიდან აფხაზეთის მოსახლეობის დიდი ნაწილი არაა ქართულენოვანი, მაუწყებლობა ორ ენაზე — ქართულად და რუსულად ხორციელდება. რადიო 24 საათის განმავლობაში მაუწყებლობს.
რესურსები ინტერნეტში
კატეგორია:საქართველოს რადიოსადგურები
ასხანაქარანი
ასხანაქარანი  (Asxanakəran) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა  —  	 	1 066 კაცი.
ნინო თიბილაშვილი
ნინო თიბილაშვილი (დ. 11 მაისი, 1997) — ქართველი მოფარიკავე. 2020 წლის პარალიმპიური თამაშების ვერცხლის მედლის მფლობელი (ტოკიო, 2021). ფარიკაობა დაიწყო 17 წლის ასაკში, 4 თვის შემდეგ პირველად მიიღო მონაწილეობა უნგრეთის მსოფლიო თასის გათამაშებაზე. 23 წლამდე ასაკის ეტლით მოფარიკავეებში ორი ბრინჯაოს მედლის მფლობელი (ხმალსა და რაპირაში) გახდა. საუკეთესო სტრატს 2017 წელს პოლონეთში მსოფლიო ჩემპიონატზე ეტლით ფარიკაობაში მსოფლიო ჩემპიონის ტიტული მოიპოვა (ხმლით ფარიკაობაში). ნინო თიბილაშვილი 23 წლამდე ასაკის ეტლით მოფარიკავეებში საუკეთესო მოფარიკავის ტიტულის მფლობელია.
რესურსები ინტერნეტში
კატეგორია:ქართველი მოფარიკავეები კატეგორია:დაბადებული 11 მაისი კატეგორია:დაბადებული 1997 კატეგორია:ქალები სპორტში
ლა-ნუსია
ლა-ნუსია  — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ბახის კომარკის შემადგენლობაში. ფართობი — 21,36 კმ². მოსახლეობა — 18 163 კაცი (2020 წ.).
სქოლიო
კატეგორია:ალიკანტეს მუნიციპალიტეტები
ომარ ძაგნიძე
ომარ ძაგნიძე (დ. 1 იანვარი, 1935, სალხინო) — ქართველი მათემატიკოსი, პედაგოგი, ფიზიკა მათემატიკის მეცნიერებათა დოქტორი (1994), პროფესორი (2002).